ריוונג' (אונייה, 1577)

ריוונג' (באנגלית: Revenge) הייתה אוניית-מפרשים מלחמתית אנגלית נושאת 34 תותחים מסוג גליאון, שנבנתה והושקה בדפפורד ב-1557.

היא הייתה אוניית הדגל של סר פרנסיס דרייק בקרב נגד הארמדה הספרדית ב-1588. שנה אחר כך השתתפה תחת פיקודו בפשיטה בחוף פורטוגל, וב-1590 עמדה בראש הצי של סר מרטין פרובישר שיצא אל חופי ספרד כדי ליירט וללכוד אוניות אוצר ספרדיות השבות מאמריקה. את עיקר פרסומה קנתה "ריוונג'" בלחימה ההרואית שניהלה עד כניעתה בקרב פלורס ב-1591 בפיקודו של סר ריצ'רד גרנוויל. האונייה השבויה לא הגיעה מעולם אל חופי ספרד. בדרכה חזרה נקלעה עם שאר אוניות הצי הספרדי לסערה עזה, פגעה בסלע ליד האי טרסיירה וטבעה על כל צוותה, ספרדים ושבויים אנגליים כאחד.

"ריוונג'" היא הראשונה מבין 13 אוניות הצי האנגלי ולימים הצי המלכותי הבריטי שנקראה בשם זה.

קישורים חיצוניים

הערות שוליים

ערכים שבהם תבנית בריטניקה אינה מתאימה
אוניות מלחמה אנגליות
אוניות וספינות מפרשים יחידאיות